E L Ő T E R J E S Z T É S

**Az Egészségügyi Szakmai Bizottság** **2024. február 28-i ülésére**

**Javaslat a háziorvosi rendelési idő 2024. március 1. napjától történő módosítására**

Az alapellátásban dolgozó háziorvosok és fogorvosok a rendelési idejüket Szombathely Megyei Jogú Város Önkormányzatával kötött megállapodás alapján módosíthatják. A rendelési időket a területi ellátási kötelezettséggel rendelkező vállalkozó felnőtt háziorvosokkal, házi gyermekorvosokkal és fogorvosokkal kötött megállapodások 2. számú melléklete tartalmazza.

Szombathely Megyei Jogú Város Önkormányzatának Szervezeti és Működési Szabályzatáról szóló 18/2019.(X.31.) önkormányzati rendelet (a továbbiakban: SZMSZ) 66.§-a tartalmazza az Egészségügyi Szakmai Bizottság feladatait, melynek 13. pontja szerint a bizottság véleményezi a háziorvosi, fogorvosi rendelési időket. Az SZMSZ 51. § (3) bekezdés 27. pontja alapján pedig a Gazdasági és Jogi Bizottság az Egészségügyi Szakmai Bizottság javaslata alapján jóváhagyja a rendelési időket.

A Deák Ferenc utca 3. szám alatti gyermekorvosi rendelőben praktizáló házi gyermekorvosok kérték a rendelési idejük módosítását 2024. március 1. napjától. Az érintett orvosok kérelmére a pénteki rendelések páros és páratlan hétre történő bontásának visszavonására, 3 heti váltásban történő rendelésre érkezett javaslat.

A fenti gyermekorvosi rendelőkben a rendelési idők módosítását az előterjesztés melléklete tartalmazza.

Kérem Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2024. február „ ”.

 **/: Dr. László Győző:/**

**HATÁROZATI JAVASLAT**

**.../2024. (II.28.) ESzB számú határozat**

1. Az Egészségügyi Szakmai Bizottság a háziorvosi rendelési idők módosítására tett javaslatot megtárgyalta, a rendelési időkkel a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 66. § 13. pontja és a Gazdasági és Jogi Bizottság …./2024. (II.26.) GJB sz. határozata alapján az előterjesztés melléklete szerinti tartalommal egyetért.
2. A Bizottság felkéri a polgármestert és a Szombathelyi Egészségügyi és Kulturális Intézmények Gazdasági Ellátó Szervezetének igazgatóját, hogy a háziorvosokkal kötendő megállapodás-módosításokat aláírják.

**Felelős:** Dr. Kecskés László, az Egészségügyi Szakmai Bizottság elnöke

 Dr. Nemény András polgármester

Dr. László Győző alpolgármester

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezetének igazgatója)

**Határidő:** azonnal